# PROCEDURĂ

**DE FUNCȚIONARE A PIEȚEI de energie electrică pentru clienţii finali mari ORGANIZATĂ DE SOCIETATEA**

# BURSA ROMÂNĂ DE MĂRFURI (ROMANIAN COMMODITIES EXCHANGE) S.A.

**DISPOZIŢII GENERALE**

**Art. 1.** – Prezenta Procedură (denumit în continuare “**Procedura**”) stabilește cadrul organizat pentru tranzacționarea energiei electrice pe Piaţa de energie electrică pentru clienţii finali mari (denumita în continuare “**PMC**”), prin intermediul unor platforme de tranzacționare electronice administrate de societatea Bursa Română de Mărfuri (Romanian Commodities Exchange) S.A., denumită în cele ce urmează “BRM”, în baza Regulamentului privind cadrul organizat de contractare a energiei electrice de către clienţii finali mari, aprobat prin Ordinul ANRE nr. 65/2022.

# TERMINOLOGIE

**Art. 2. -** În înțelesul prezentei Proceduri, termenii folosiți au următoarele semnificații:

1. **Acord-cadru cu Contrapartea Centrală –** va fi reprezentat de Acordul de acceptare a Membrului Compensator.
2. **Broker** - persoana fizică aflată în relații de muncă cu un Participant sau care acționează în numele și pe seama unui Participant, având ca principale atribuții introducerea și întreținerea Ordinelor în timpul sesiunilor de tranzacționare/licitaţiilor și care are dreptul de a angaja răspunderea Participantului pe care îl reprezintă în relația cu BRM.
3. **Contraparte Centrală** – BRM, care asigură rolul de contraparte centrala pe Piață conform prezentei Proceduri. Contrapartea Centrala se interpune, din punct de vedere financiar, între vânzător și cumpărător, devenind cumpărător pentru vânzător, respectiv vânzător pentru cumpărător, în scopul asigurării procesului de decontare a tranzacției încheiate pe piață, în numele acestora.
4. **Convenție de participare** - acord standard definit de BRM, încheiat cu Participanții, și care prevede drepturile și obligațiile reciproce ale părților privind participarea la Piață, reprezentat de contractul de membru afiliat pentru Piață.
5. **Operatorul de Transport și Sistem (OTS)**, în speță CNTEE Transelectrica S.A.
6. **Ordin/ofertă de vânzare/cumpărare** - ofertă introdusă de către un Participant, constând dintr-o pereche preț-cantitate și alte atribute specifice definite pentru fiecare produs în parte, și care reprezintă angajamentul ferm al Participantului.
7. **Participant –** operator economic din sectorul energiei electrice sau client final care are drept de participare la PMC conform art. 4 din prezenta Procedură.
8. **Preț** - prețul la care s-a efectuat tranzacția, înregistrat și afișat de Sistemul de tranzacționare.
9. **Prețul cel mai bun –** preț definit caprețul Ordinului de tranzacționare cu prioritatea cea mai mare de execuţie, şi anume preţul cel mai mare de cumpărare, respectiv preţul cel mai mic de vânzare al unui produs tranzacţionabil.
10. **Prețul cel mai slab –** preț definit caprețul Ordinului de tranzacționare cu prioritatea cea mai mică de execuţie, şi anume preţul cel mai mic de cumpărare, respectiv preţul cel mai mare de vânzare al unui produs tranzacţionabil.
11. **Produs standardizat –** produs definit în cadrul sistemului de tranzacţionare al BRM, conform Art. 3 din prezenta Procedură.
12. **Raport de tranzacționare -** situație emisă de sistemele de tranzacționare ale BRM fiecărui Participant pentru tranzacțiile proprii, conținând date complete privind Ordinele/ofertele introduse și tranzacțiile încheiate: numărul raportului, data sesiunii de tranzacționare, denumirea produsului tranzacționat, cantitatea zilnică [MWh/zi] și totală tranzacționată [MWh], perioada de livrare (conform produsului tranzacționat), numărul de identificare a fiecărei tranzacții („ID”), numele caștigătorului de sens opus, calitatea Participanților la tranzacție (Vânzător/ Cumpărător), cantitatea tranzacționată și prețul de adjudecare a fiecărei tranzacții [lei, EUR sau USD/ MWh], marca de timp.
13. **Sesiune de tranzacţionare** - interval de derulare a procedurii de tranzacţionare, în care se pot introduce, modifica, suspenda sau anula Ordine de vânzare şi /sau de cumpărare şi se pot încheia tranzacţii - dacă sunt îndeplinite condiţiile de corelare stabilite prin algoritmii sistemelor de tranzacţionare.
14. **Sisteme de tranzacționare**– sisteme informatice exploatate și administrate de BRM în scopul realizării tranzacțiilor, care aplică ansamblu de reguli și mecanisme de ofertare, negociere și tranzacţionare prevăzute de prezenta Procedură.
15. **Tranzacţie *-*** operaţiune încheiată în sistemul de tranzacţionare în urma corelării unei oferte de vânzare cu o ofertă de cumpărare, conform algoritmilor specifici ai Sistemelor de tranzacţionare.

# PRODUSE STANDARDIZATE ADMISE LA TRANZACŢIONARE

**Art.3**

1. BRM organizează sesiuni de tranzacţionare pentru produse defnite de inițiatorul ordinului, astfel:

a) o combinaţie de produse standard, unde produsul standard reprezintă energia corespunzătoare unei puteri medii de 5 MW pe interval de decontare, cu livrare în următoarele variante:

(i) livrare la putere constantă, în bandă;

(ii) livrare la putere constantă, în orele de vârf de sarcină;

(iii) livrare la putere constantă, în orele de gol de sarcină;

b) opţiunea privind tranzacţionarea integrală/parţială a ofertei iniţiatoare; în cazul în care participantul iniţiator optează pentru tranzacţionarea parţială, oferta va preciza numărul de fracții din cantitatea totală ce vor fi ofertate; valoarea minimă a fracţiei trebuie să fie corespunzătoare energiei aferente unei puteri medii de 1 MW pe interval de decontare.

c) durata livrării, respectiv data de începere şi data de finalizare a livrării; durata livrării va fi de minimum o lună. Pentru producătorii cărora li se aplică prevederile art. 14 alin. (6) din OUG nr. 27/2022, durata livrării, pentru perioada aprilie 2022 – martie 2023, va fi de minimum o lună, excepție făcând luna precedentă lunii de începere a tranzacționării;

d) opțiunea privind variația puterii contractate pe interval de decontare cu maxim 0,5 MW, stabilit de către participantul inițiator;

e) preţul propus şi, după caz, formula de ajustare a preţului după primul an de livrare, în funcție de evoluția unui indice bursier public din domeniul energiei electrice, inclusiv formula aferentă; formula de ajustare se aplică cu acordul părţilor. Ofertantul trebuie să includă în preţ componenta Tg a tarifului de transport, corespunzătoare introducerii de energie electrică în reţea.

f) inițiatorul va preciza criteriile de selecţie pe baza cărora se realizează calificarea participanţilor respondenţi în cadrul etapei de selecţie;

g) inițiatorul stabileşte programul de desfăşurare a sesiunii de tranzacţionare și îl comunică BRM, care îl verifică și îl publică;

h) contractul de vânzare – cumpărare energie electrică; acesta poate fi un contract propus de iniţiator, un tip EFET, sau contractul standard BRM prevăzut în Anexa 2 la prezenta Procedură.

1. BRM organizează sesiuni de tranzacţionare pentru produse standardizate, în ceea ce privește:

a) Profilul zilnic al livrărilor:

1. Livrare în bandă (oferte la putere medie pe interval de decontare constantă în toate orele zilei);
2. Livrare la puterea medie pe interval de decontare constantă în orele de vârf de sarcină;
3. Livrare la puterea medie pe interval de decontare constantă în orele de vârf de seară;
4. Livrare la puterea medie pe interval de decontare constantă în orele de gol de sarcină.

b) Puterea medie pe interval de decontare pe contract: 0,1 MW;

c) Perioada de livrare a energiei electrice poate fi:

1. 1 lună
2. 1 trimestru
3. 1 semestru
4. 1 an calendaristic

d) Data începerii și data finalizării livrării;

e) Cantitatea de energie electrică tranzacţionată printr-un contract;

f) Preţul la care este ofertată cantitatea de energie electrică tranzacţionată printr-un contract, exprimat în lei, EUR sau USD/ MWh, reprezintă preţul energiei electrice propus de participantul la tranzacționare, inclusiv componenta TG a tarifului de transport, exclusiv TVA.

* Prin exceptie de la lista produselor de mai jos, produsul WEEKEND se va tranzactiona/garanta si deconta in acord cu PROCEDURA DE ORGANIZARE ȘI FUNCȚIONARE A PIEŢEI PRODUSELOR STANDARDIZATE PE TERMEN SCURT,ADMINISTRATĂ DE SOCIETATEA BURSA ROMÂNĂ DE MĂRFURI (ROMANIAN COMMODITIES EXCHANGE) S.A.Weekend (interval de livrare sâmbăta-duminica);
* Weekend (interval de livrare sâmbăta-duminica);

Descrierea și codificarea fiecărui produs standardizat sunt precizate în **Anexa 1** la prezenta procedură.

1. Produsele prevăzute la art. 3 alin. (1) și (2), au următoarele caracteristici:
	* + termen suspensiv de livrare de minimum 2 (două) zile lucrătoare de la data încheierii tranzacţiei. BRM va stabili termenul suspensiv de livrare în așa fel încât să poată fi, de la caz la caz, îndeplinite cerințele de semnare a contractelor și depunere a garanțiilor;
		+ transferul dreptului de proprietate asupra energiei electrice se realizează pe baza Raportului de tranzacţionare emis de Sistemele de tranzacţionare ale BRM;
		+ obiectul Tranzacţiei este reprezentat de un contract standard sau un multiplu de contracte standard, iar elementele care pot fi modificate de către părţile interesate în cadrul sesiunilor de tranzacţionare sunt preţul per contract standard şi numărul de contracte standard tranzacţionate;
		+ **Ofertele sunt de tipul pereche simplă cantitate (MWh/zi) - preț (lei EUR/USD/MWh), cu maximum două zecimale; cantitatea tranzacţionată în baza unui astfel de contract este de 0,1 MWh/ora;**
		+ preţul şi numărul de contracte aferente unei tranzacţii încheiate rămân fixe pe perioada derulării contractului. Prețul și cantitatea tranzacționată, astfel cum rezultă din Raportul de tranzacționare emis de BRM, vor fi în mod obligatoriu stipulate în contractul încheiat între vânzător și cumpărător.
2. Ulterior încheierii unei tranzacții, Participanții asigură operațiunile de post tranzacționare prin incheierea contractului propus de inițiator, prin intermediul contractului standard BRM (Anexa 2 la Procedură) sau prin intermediul Contrapărții Centrale, conform acordului scris al părților.
3. O tranzacție va putea fi acceptată de Contrapartea Centrala dacă ambii Participanți la tranzacție dețin suficiente garanții conform Reglementărilor Contrapărții Centrale și dacă tranzacția are un preț ferm, fără aplicarea unei formule de ajustare.
4. O tranzacție acceptată în cadrul mecanismului de Contraparte Centrala rămâne în mod definitiv în sistemul Contrapartii Centrale. La finalul fiecarei zile, Participantii primesc raportul post tranzactionare zilnic din sistemul Contrapartii Centrale privind tranzactiile proprii existente in sistemul Contrapartii Centrale in scopul reconcilierii datelor.
5. Contrapartea Centrala va ține zilnic evidența riscurilor conform reglementărilor Contrapărții Centrale până la închiderea tuturor obligațiilor de decontare aferente tranzacției.

# CERINŢE SPECIFICE DE PARTICIPARE ṢI TRANZACŢIONARE

**Art. 4**

1. Participarea la tranzacţionare pe PMC este permisă Participanților care îndeplinesc următoarele cerinţe:

a) sunt producători de energie electrică, inclusiv cei cărora li se aplică prevederile art. 14 alin. (6) din Ordonanţa de urgenţă nr. 27/2022 privind măsurile aplicabile clienţilor finali din piaţa de energie electrică şi gaze naturale în perioada 1 aprilie 2022-31 martie 2023, precum şi pentru modificarea şi completarea unor acte normative din domeniul energiei, precum și operatorilor de servicii de stocare care vând energie electrică stocată, care pot participa direct sau prin agregare;

b) sunt clienţi finali mari de energie electrică, respectiv orice consumator sau agregare de consumatori, cu un consum anual mai mare de 70.000 MWh, precum şi OTS şi operatorii de distribuție care achiziţionează, individual sau prin agregare, energie electrică pentru acoperirea consumului propriu tehnologic din rețelele pe care le exploatează care pot participa direct sau prin agregare;

(2) În poziţia de cumpărători de energie electrică se pot înscrie doar clienţii finali mari care achiziţionează energia electrică exclusiv pentru consum propriu, precum și agregatori care acționează pentru aceștia.

(3) Este interzisă revânzarea energiei electrice achiziţionate de către clienţii finali mari pe această piaţă, cu excepţia clienţilor finali mari care nu au calitate de OTS sau operatori de distribuţie şi care pot revinde energia electrică doar către afiliaţi, pentru consumul propriu al acestora.

(4) Producătorii care participă la piaţa de energie electrică pentru clienţii finali mari au dreptul complementar de a vinde energia electrică produsă clienţior finali mari în baza licenţei pentru exploatarea comercială a capacităţilor de producere a energiei electrice pe care o dețin.

(5) Participanții manifestă o conduită de piață corectă și preventivă în raport cu restul Participanților la PMC, cel puțin din punctul de vedere al abuzului de piață și bonității, astfel:

* + - respectă principiile Regulamentului (UE) nr. 1227/2011 al Parlamentului European și al Consiliului privind integritatea și transparența pieței angro de energie electrică (REMIT), chiar dacă nu au obligația raportării tranzacțiilor în sistemul REMIT
		- nu inregistrează în mod repetat în ultimele 12 luni, incidente de plăți si/sau de neconformare la nivelul de garanții minim solicitat de platformele BRM
		- nu inregistrează în mod repetat incidente de plăți în sistemul bancar în ultimele 30 de zile.

# MECANISMELE DE TRANZACŢIONARE

**Art. 5.** Mecanismele de tranzacţionare utilizate în cadrul Pieţei administrată de BRM sunt:

* + **Mecanismul de tranzacţionare simplu competitiv**
	+ **Mecanismul de tranzacţionare dublu competitiv**

# DESFĂŞURAREA SESIUNII DE TRANZACȚIONARE MECANISMUL DE TRANZACŢIONARE SIMPLU COMPETITIV

**I . CERINŢE**

# Art. 6.

1. Pentru lansarea la tranzacţionare a unui produs reglementat de art. 3 alin. (1), Participantul transmite către BRM un Ordin iniţiator, cu menţionarea cel puţin a elementelor prevăzute la art. 3 alin. (1):
2. Ordinul iniţiator, precum și celelalte documente asociate se vor transmite în format electronic (e-mail sau ca formular on-line aferent software-ului de tranzacționare către un reprezentant BRM.
3. După primirea Ordinului inițiator, BRM:

a) verifică conformitatea acestuia cu prevederile reglementărilor aplicabile; propune inițiatorului modificări ale ofertei iniţiatoare în cazul în care consideră, în mod justificat, inadecvate criteriile de selecţie precizate de către iniţiator. BRM îşi rezervă dreptul de a nu valida acele Ordine iniţiatoare care sunt formulate astfel încât, în mod evident, nu pot fi tranzacţionate, spre exemplu: preţ şi /sau cantitate vădit disproporționate față de o intenție de tranzacționare reală, apreciată de către BRM în mod rezonabil, produs cu perioadă de livrare anterioară iniţierii Ordinului ş.a.. În asemenea situaţii, BRM va solicita clarificări iniţiatorului Ordinului.

b) publică oferta iniţiatoare şi contractul de vânzare – cumpărare energie electrică;

c) anunţă iniţierea sesiunii de tranzacţionare și publică programul de desfăşurare a acesteia.

1. Calificarea Participanţilor respondenţi se realizează pe baza criteriilor de selecţie precizate de către Participantul iniţiator. BRM va informa participanţii cu privire la calificarea acestora pentru participarea la licitaţie.
2. BRM organizează Sesiunea de tranzacționare în sistem online pentru tranzacționarea ofertei iniţiatoare, care se desfăşoară pe baza următoarelor principii:

a) oferta iniţiatorului este reprezentată de un produs standard sau o combinaţie de produse standard, în platforma de tranzacționare fiind introdus numărul de fracţii ale cantității din ofertă în cazul tranzacționării parțiale cu unul sau mai mulți participanți sau în cazul tranzacționării integrale, cu un singur participant;

b) la tranzacţionare pot participa cu oferte de răspuns oricare dintre participanţii respondenţi calificaţi;

c) prețul introdus de inițiator în platforma de tranzacționare este cel propus în oferta inițiatoare, publicată pe pagina de internet a BRM;

d) în procesul de licitaţie se realizează corelarea automată a cererii cu oferta iar preţul ofertei iniţiatoare şi a ofertelor de răspuns pot fi modificate simultan, în scopul întâlnirii cererii cu oferta;

e) toate operaţiunile privind licitaţia sunt disponibile Participanţilor la PMC şi de la distanţă.

1. BRM va publica Ordinul iniţiator și documentele/informaţiile însoţitoare cu cel putin 3 (trei) zile lucrătoare înaintea datei la care a fost programată licitaţia.
2. Data și ora licitației va fi stabilită de Participantul care a transmis Ordinul inițiator împreună cu un reprezentant BRM înainte de transmiterea documentelor.
3. **GARANȚII**

# Art. 7

1. Pentru a putea înregistra un Ordin în vederea tranzacţionării, participanţii vor constitui la dispoziţia BRM o garanţie, care se calculează automat de către Sistemul de tranzacționare ca produs dintre cantitatea din Ordin, preţul maxim introdus în platforma de tranzacționare și procentul de 2 %. În cazul Ordinelor tranzacționate folosind ca monedă de tranzacționare USD sau EUR, platforma efectuează în mod automat conversia valutară la cursul BNR al zilei de tranzacționare.
2. Garanţia prevazută la alin. (1) poate fi constituită în una din următoarele forme:
	* ordin de plată;
	* scrisoare de garanţie bancară.
3. Garanţia constituită de către participanţi în contul unui Ordin pentru care s-a încheiat tranzacţie rămâne la dispoziţia BRM până la transmiterea către BRM a copiei contractului de vânzare-cumpărare (în format electronic), semnat de părţile în tranzacţie. Termenul de transmitere a contractului de vanzare-cumparare (in format electronic) este cel mult 5 zile de la data incheierii tranzactiei, dar nu mai tarziu de 2 zile inainte de inceperea livrarilor.
4. În perioada menţionată la alineatul precedent, garanţia constituită în contul Ordinului în baza căruia a fost încheiata o tranzacţie nu va putea fi folosită pentru garantare în situaţia participării la tranzacţionarea unui alt activ.
5. Garanţiile constituite sunt executate de BRM pentru despăgubirea părţii prejudiciate, în următoarele situaţii:
6. În cazul retragerii Ordinului iniţiator după publicarea acesteia pe pagina de internet a BRM.
7. participanţii nu semnează contractul de vânzare-cumpărare energie electrică;
8. în contractul de vânzare-cumpărare nu este completată aceeaşi cantitate cu cea negociată, acelaşi preţ cu cel negociat sau orice altă clauză negociată în timpul şedinţei de tranzacţionare și Participantul/Participanții refuză rectificarea contractului neconform.
9. În situaţia în care contractul de vânzare-cumpărare nu este semnat de către una din părţi, cealaltă parte în contract este considerată parte prejudiciată. BRM va vira părţii prejudiciate garanţia părţii în culpă, in termen de 15 zile lucratoare de la data incheierii tranzactiei.
10. În situaţia în care niciuna dintre părţile în tranzacţie nu semnează contractul de vânzare -cumpărare sau în situaţia în care contractul de vânzare-cumpărare nu conţine elementele negociate în timpul licitaţiei, BRM va reţine garanţiile ambelor părţi în tranzacţie și le va distribui participanţilor care au introdus oferte în sesiunea respectivă de tranzacţionare. BRM are dreptul de a sancționa Participanții care nu semnează contractul de vânzare sau încheie contracte de vânzare-cumpărare cu alte elemente decât cele negociate în timpul licitaţiei prin suspendarea de la tranzacționare pe o perioadă cuprinsă între 1 săptămână și 6 luni, în funcție de gravitatea și caracterul repetat al abaterilor respectivului Participant.

# Art. 8

1. După îndeplinirea obligaţiilor prevăzute în art.7, alineatul 3, garanţia va fi pusă la dispoziţia Participantului, existând şi posibilitatea menţinerii sale la BRM, la solicitarea Participantului, în vederea înregstrării unor Ordine viitoare.
2. Restituirea garanţiilor se face în termen de 3 (trei) zile lucrătoare de la data depunerii unei cereri scrise, indicându-se, pentru cele constituite prin ordin de plată, contul şi banca unde se vor restitui sumele.

# ETAPELE PROCESULUI DE TRANZACŢIONARE

**Art 10.** Fazele procesului de desfășurare a licitaţiei sunt redate în continuare:

**Faza I** (durată: - 10 minute).

1. Broker-ul iniţiator introduce Ordinul, care va fi validat de către sistem dacă acesta îndeplineşte, cumulativ, următoarele condiţii:
	* menţionarea cantităţii;
	* menţionarea preţului
	* menţionarea perioadei de valabilitate a Ordinului.
2. În Ordinele de sens contrar sensului Ordinului iniţiator vor fi menţionate următoarele elemente, sub sancţiunea invalidării Ordinului:
	* cantitatea;
	* preţul;
	* perioada de valabilitate a Ordinului.
3. Ordinul de sens contrar sensului Ordinului iniţiator este validat de sistem numai dacă emitentul Ordinului are în contul de garanţii o sumă disponibilă mai mare sau egală cu valoarea garanţiei necesară în cazul tranzacţionării Ordinului.

**Faza a II – a** (durată: - 10 minute)

1. Ordinele introduse pot fi întreţinute de brokeri, astfel după cum urmează:
2. în cazul Ordinului iniţiator:
	* modificarea preţului;
	* modificarea cantităţii;
	* modificarea perioadei de valabilitate a Ordinului.
3. în cazul Ordinului de sens contrar:
	* îmbunătăţirea preţului (reducere în cazul Ordinelor de vânzare, respectiv creştere în cazul Ordinelor de cumpărare);
	* modificarea cantităţii;
	* modificarea perioadei de valabilitate a Ordinului.

**Faza a III-a** (durată: 10 minute). În aceasta fază, numai broker-ul inţiator mai poate întreţine Ordinul.

1. Durata fazelor descrise la alin. (1)-(3) poate fi stabilită la solicitarea broker-ului initiator, odată cu transmiterea ordinului inițiator.

# CORELAREA ORDINELOR

**Art. 11.** Procesul de corelare a Ordinelor este descris în continuare:

1. Pentru Ordinele de vânzare, se realizează corelarea Ordinului de vânzare cu un Ordin de cumpărare cu același preț sau cu un preț mai mare, pentru cantitatea maximă derminată de concurența cantităților menționate în cele două Ordine de sens contrar, la Prețul cel mai bun al Ordinului de cumpărare. În măsura în care condițiile de corelare sunt îndeplinite pentru mai mult de două oferte de sens contrar, ordinea de corelare este stabilită cronologic, în funcție de marca de timp cea mai veche.
2. Pentru Ordinele de cumpărare, se realizează corelarea Ordinului de cumpărare cu un Ordin de vânzare cu acelasi preț sau cu un preț mai mic pentru cantitatea maxima determinată de concurența cantităților menționate în cele două Ordine de sens contrar, la Prețul cel mai slab al Ordinului de vânzare. În măsura în care condițiile de corelare sunt îndeplinite pentru mai mult de două oferte de sens contrar, ordinea de corelare este stabilită cronologic, în funcție de marca de timp cea mai veche.
3. BRM anunță participanţii la tranzacţionare, prin mesaj electronic, asupra faptului că s-au îndeplinit condițiile de corelare a două Ordine. Mesajul electronic conține prețul [lei, EUR sau USD/MWh] și cantitatea tranzacționată [MWh/zi].
4. În situaţia în care, la sfârşitul şedinţei de tranzacţionare, Ordinul iniţiator nu este integral tranzacţionat, brokerul iniţiator poate reintroduce Ordinul iniţiator pentru cantitatea rămasă neacoperită, într-o şedinţă de tranzacţionare, la o dată ulterioară.

# RAPORTUL DE TRANZACŢIONARE

# Art. 12.

1. La sfârşitul fiecărei sesiuni de tranzacţionare, sistemul de tranzacționare generează un raport, care conţine următoarele elemente:

a) numele Participantului iniţiator;

b) oferta iniţiatoare;

c) combinaţia de produse standard ofertate și numărul de fracții în care dorește inițiatorul să împartă oferta;

d) perioada de livrare;

e) preţul propus din oferta iniţiatoare;

f) lista participanţilor respondenţi;

g) eventualele decizii ale BRM;

h) rezultatele obţinute pe parcursul procesului de tranzacţionare;

i) înregistrarea oricărei modificări a ofertelor inițiatoare sau de răspuns;

j) cantităţile tranzacţionate;

k) preţul stabilit prin licitaţie;

l) numele participanţilor câştigători.

1. Datele prevăzute la art. 11 alin. 1 vor fi disponibile pe pagina de internet a BRM timp de cel puţin 5 ani, iar rezultatele sesiunilor de licitație într-un format care să permită exportul datelor în format editabil, pentru o perioadă definită aleasă de Participant.

# B . DESFĂŞURAREA SESIUNII DE TRANZACȚIONARE PRINMECANISMUL DE TRANZACŢIONARE DUBLU COMPETITIV

**Art. 13.** Lansarea la tranzacționare a produselor standard prevăzute la art. 3 alin. 2 se face la inițiativa și de către BRM, după cum urmează astfel încât să existe disponibile la tranzacționare în orice moment contracte forward consecutive pe cel putin următoarele perioade de livrare:

* + Primele 5 luni calendaristice
	+ Primele 4 trimestre calendaristice
	+ Primele 2 semestre calendaristice
	+ Primul an calendaristic

**Art. 14 .** Sesiunea de tranzacţionare pe mecanismul dublu competitiv se desfăşoară în sistem electronic și este descrisă în cele ce urmează.

# GARANŢII Art. 15

1. Pentru a putea înregistra un Ordin în vederea tranzacţionării, participanţii vor constitui la dispoziţia BRM o garanţie, care se calculează automat de catre Sistemul de tranzacționare ca produs dintre cantitatea din Ordin, preţul maxim introdus în platformă și procentul de 2%.
2. Garanţia prevazută la alin. (1) poate fi constituită în una din următoarele forme:
	* ordin de plată;
	* scrisoare de garanţie bancară.
3. Garanţia constituită de către participanţi în contul unui Ordin pentru care s-a încheiat tranzacţie rămâne la dispoziţia BRM până la semnarea contractului și transmiterea documentului în copie în format electronic.
4. Garanţiile constituite sunt executate de BRM pentru despăgubirea părţii prejudiciate, în următoarele situaţii:
5. participanţii nu semnează contractul de vânzare-cumpărare energie electrică;
6. în contractul de vânzare-cumpărare nu este completată aceeaşi cantitate cu cea negociată, acelaşi preţ cu cel negociat sau orice altă clauză negociată în timpul şedinţei de tranzacţionare și Participantul/Participanții refuză rectificarea contractului neconform.
7. În situaţia în care contractul de vânzare-cumpărare nu este semnat de către una din părţi, cealaltă parte în contract este considerată parte prejudiciată. BRM va vira părţii prejudiciate garanţia părţii în culpă, in termen de 15 zile lucratoare de la data incheierii tranzactiei.
8. În situaţia în care niciuna dintre părţile în tranzacţie nu semnează contractul de vânzare -cumpărare sau în situaţia în care contractul de vânzare-cumpărare nu conţine elementele negociate în timpul licitaţiei, BRM va reţine garanţiile ambelor părţi în tranzacţie și le va distribui participanţilor care au introdus oferte în sesiunea respectivă de tranzacţionare. BRM are dreptul de a sancționa Participanții care nu semnează contractul de vânzare sau încheie contracte de vânzare-cumpărare cu alte elemente decât cele negociate în timpul licitaţiei prin suspendarea de la tranzacționare pe o perioadă cuprinsă între 1 săptămână și 6 luni, în funcție de gravitatea și caracterul repetat al abaterilor respectivului Participant.

# Art. 16

1. După îndeplinirea obligaţiilor prevăzute în art. 15, alineatul (3) garanţia va fi pusă la dispoziţia Participantului, existând şi posibilitatea menţinerii sale la BRM, la solicitarea Participantului, în vederea înregistrării unor Ordine viitoare.
2. Restituirea garanţiilor se face în termen de 3 (trei) zile lucrătoare de la data depunerii unei cereri scrise, indicându-se, pentru cele constituite prin ordin de plată, contul şi banca unde se vor restitui sumele.

# ETAPELE SESIUNII DE TRANZACŢIONARE Art. 17

1. Începând cu ora de deschidere a şedinţei de tranzacţionare Brokerii introduc Ordine. Acestea sunt validate numai dacă îndeplinesc, cumulativ, următoarele condiţii:
	* menţionarea cantităţii, a preţului şi a termenului de valabilitate a Ordinului;
	* existenţa în contul de garanţii a unei sume disponibile mai mare sau egală cu valoarea garanţiei necesară în cazul tranzacţionării Ordinului.
2. Elementele care vor fi introduse de către Participant la lansarea Ordinului sunt:
	* volumul de energie electrică. Volumul total minim tranzacţionabil este definit automat pentru fiecare produs în parte;
	* preţul pentru produse va fi exprimat în Lei/EUR/USD/MWh, cu maximum 2 (două) zecimale;
	* termenul de valabilitate al Ordinului (opţional); dacă nu se completează, sistemul va genera automat data de final a sesiunii de tranzacţionare.
3. Ordinele introduse pot fi întreţinute de brokeri, astfel după cum urmează:
	* modificarea preţului cu un pas de licitație de minimum 0,01 lei/EUR/USD/MWh,;
	* modificarea cantităţii;
	* modificarea termenului de valabilitate a Ordinului.

# CORELAREA ORDINELOR Art. 18.

1. Ordinele de cumpărare și vânzare vor fi sortate automat în platforma de tranzacționare, astfel încât cele mai bune oferte din punct de vedere al prețului să fie afișate primele. În caz de egalitate de preț, ofertele vor fi sortate după marca de timp, cele mai vechi urmând a fi afișate cu prioritate. Marca de timp se actualizează la orice acțiune de modificare a brokerului asupra prețului, cantității, valabilității sau in cazul executiei partiale a unui Ordin.
2. Pentru Ordinele de vânzare, se realizează corelarea Ordinului de vânzare cu un Ordin de cumpărare cu același preț sau cu un preț mai bun, pentru cantitatea maximă determinată de concurența cantităților menționate în cele două Ordine de sens contrar. În măsura în care condițiile de corelare sunt îndeplinite pentru mai mult de două oferte de sens contrar, ordinea de corelare este stabilită descendent pornind de la Prețul de cumparare cel mai bun, iar in caz de egalitate de pret, ascendent pornind de la marca de timp cea mai veche.
3. Pentru Ordinele de cumpărare, se realizează corelarea Ordinului de cumparare cu un Ordin de vânzare cu același preț sau cu un preț mai bun, pentru cantitatea maximă determinată de concurența cantităților menționate în cele două ordine de sens contrar. În măsura în care condițiile de corelare sunt îndeplinite pentru mai mult de două oferte de sens contrar, ordinea de corelare este stabilită ascendent pornind de la Prețul de vânzare cel mai slab, iar în caz de egalitate de preț, ascendent pornind de la marca de timp cea mai veche.
4. Părțile pot solicita anularea tranzacțiilor eronate, intervenite ca urmare a unei erori materiale apărute la completarea, de către un Participant la PMC, a formularului de introducere a Ordinului, conform următoarei proceduri:
5. Participantul care invocă eroarea materială are obligația de a notifica în scris, pe e-mail, in calitate de Participant solicitant, BRM asupra tranzacției eronate, în maximum 15 minute de la momentul încheierii tranzacției eronate (exprimat ca oră/ minut), la adresa oficială de e-mail BRM: office@brm.ro.
6. cealaltă parte la tranzacție confirmă până la orele 17:00 ale zilei în care s-a efectuat tranzacția, în scris prin e-mail, acordul său cu privire la anularea tranzacției.
7. BRM după analizarea motivului anulării, aprobă, fără a refuza în mod nerezonabil, anularea tranzacției și transmite către Participantul solicitant în maxim 24h confirmarea anulării tranzacției . BRM își rezervă dreptul de a raporta către ANRE incidentele cu privire la tranzacțiile anulate.
8. Toate tranzacțiile anulate se vor publica de către BRM, fără divulgarea părților participante la tranzacție, ci doar a elementelor tranzacției (ID-ul tranzacției, data încheierii tranzacției, produsul, cantitatea totală, prețul și motivul anulării).

**TRANZACȚIONAREA PRIN INTERMEDIUL CONTRAPĂRȚII**

**Art. 19.** Prevederile prezentului capitol se aplica tranzacțiilor pentru care părțile asigură operațiunile de post tranzacționare prin intermediul Contrapărții Centrale.

**PROCESUL DE COMPENSARE-DECONTARE**

**Art. 20.**

* 1. Compensarea-decontarea reprezintă un proces de management şi de calcul al poziţiilor financiare operat de Contraparte Centrală, în funcţie de care se stabileşte cuantumul garanţiilor care să asigure riscul pierderii financiare cauzate de neîndepliniea obligațiilor aferente unor poziții deschise ca urmare a tranzacțiilor efectuate si cuantumul platilor/încasarilor rezultate din activitatea de tranzactionare. Acest proces se realizeaza conform *Reglementărilor Contrapărții.*

(2) Fără a aduce atingere rolului Contrapărții Centrale, tranzacţiile efectuate determină obligaţia fermă a Participantului vânzător de a livra energia electrică, respectiv obligația fermă a Participantului cumpărător de a prelua energia electrică, precum și obligația fermă a părților de a efectua notificările fizice aferente tranzacției, în deplină conformitate cu caracteristicile produselor tranzacționate conform prezentulei Proceduri.

**GARANTAREA OBLIGAŢIILOR**

**Art. 21.**

* 1. Desfășurarea și garantarea tranzacțiilor efectuate se face conform Reglementărilor Contrapărții*.* Pentru a putea beneficia de serviciile tranzacţionării prin contraparte centrală, Participanţii trebuie să semneze Acordul-cadru cu Contrapartea Centrală, ceea ce presupune îndeplinirea cumulativă a urmatoarelor condiţii:
1. să îndeplinească cerințele stabilite de Contrapartea Centrală;
2. să îndeplinească condițiile prevăzute de art. 4 alin. 1 din prezenta Procedură;
3. să furnizeze garanţiile solicitate de Contrapartea Centrală;
4. să adere la prevederile Reglementărilor Contrapărții Centrale.
	1. Garanţiile sunt calculate potrivit algoritmilor stabiliți de Contrapartea Centrală şi au rolul de a susţine financiar fiecare tranzacţie a unui Participant.
	2. Contrapartea Centrală nu efectuază notificările fizice aferente Participanților la fiecare tranzacție, nu efectuează operațiuni fizice de livrare sau de preluare a energiei electrice și nu este responsabilă de livrările fizice sau de preluarea cantităților contractate din rețea de către Participanți, precum și de dezechilibrele generate de către aceștia. Situațiile de dezechilibru sunt administrate de către participanți conform reglementărilor legale.

**Managementul riscului**

**Art. 22.**

Tranzacţionarea energiei electrice care are asociate servicii de compensare decontare prin intermediul Contrapărții comportă doar riscul financiar care are loc atunci când un membru nu îşi îndeplineşte obligaţia de depunere, la termenul stabilit, a garanţiei sau încalcă regulile de decontare. În acest caz, Contrapartea Centrală va suspenda serviciile de compensare-decontare şi începe să mobilizeze garanţiile disponibile conform Reglementărilor Contrapărții Centrale*.* Drepturile pot fi restabilite numai după ce Participantul în cauză îşi îndeplineşte în totalitate obligaţiile sau în conformitate cu sancțiunile impuse de către Contrapartea Centrală.

# RAPORTUL DE TRANZACŢIONARE

**Art. 23.**

1. Imediat dupa încheierea unei tranzacții, sistemul de tranzacționare generează un raport în format electronic care se trimite tuturor Brokerilor participanți la sesiunea de tranzacționare, care conţine următoarele elemente:

a) numele participantului iniţiator;

b) oferta iniţiatoare;

c) combinaţia de produse standard ofertate și numărul de fracții în care dorește inițiatorul să împartă oferta;

d) perioada de livrare;

e) preţul propus din oferta iniţiatoare;

f) lista participanţilor respondenţi;

g) eventualele decizii ale OP;

h) rezultatele obţinute pe parcursul procesului de tranzacţionare;

i) înregistrarea oricărei modificări a ofertelor inițiatoare sau de răspuns;

j) cantităţile tranzacţionate;

k) preţul stabilit prin licitaţie;

l) numele participanţilor câştigători.

(2) Datele prevăzute la art. 23 alin. 1 vor fi disponibile pe pagina de internet a OP timp de cel puţin 5 ani, iar rezultatele sesiunilor de licitație într-un format care să permită exportul datelor în format editabil, pentru o perioadă definită aleasă de utilizator.

# TARIFE SI COMISIOANE

**Art. 24** (1) Pentru activităţile şi serviciile desfăşurate, BRM are dreptul de a percepe participanţilor la PMC centralizată tarife şi comisioane, după cum urmează:

1. tarif de înscriere anual (lei/Participant/an);
2. comision de administrare a platformei de intermediere a contractelor bilaterale de energie electrică conform grilei de comisioane, aplicat numai participanţilor - parte în tranzacţie;
3. În cazul neachitării obligaţiilor prevăzute la alineatul (1) până la termenul scadent, BRM are dreptul de a suspenda accesul Participantului la şedinţele de tranzacţionare, până la momentul onorării obligaţiilor.

**Art. 25.** Tarifele şi comisioanele percepute sunt instituite în baza deciziei Consiliului de administraţie al BRM şi sunt publicate pe site-ul BRM.

# REGIMUL DEPUNERII, ADMINISTRĂRII ŞI SOLUŢIONĂRII CONTESTAŢIILOR

**Art. 26.** Partea interesată poate depune contestaţie în scris la BRM în termen de 1 (una) zi de la data şedinţei de tranzacţionare; termenul stipulat este considerat termen de decădere. Soluţionarea acesteia se face după cum urmează :

* 1. BRM înregistrează şi transmite către partea vizată contestaţia depusă și solicită părţii vizate punct de vedere cu privire la soluţionarea contestaţiei depuse în termen de 1 (una) zi de la data primirii contestației;
	2. Partea vizată are obligaţia de a trimite în maximum 1 (una) zi de la solicitare, către BRM, punctul de vedere cu privire la contestaţia depusă.
	3. BRM formulează, alături de partea vizată, şi transmite celor interesaţi, răspunsul la contestaţie în termen de maximum 5 (cinci) zile de la data înregistrării acesteia și măsurile luate.
	4. Orice constestație va fi soluționată tinand cont exclusiv de înregistrările electronice în Sistemele de tranzacționare privind marca de timp introducerii, modificării, anulării sau execuție Ordinelor Participanților, aceste înregistrări fiind deplin opozabile Participanților. BRM nu răspunde pentru niciun fel de erori de afișare și comunicare sau întârzieri de comunicare între sistemele informatice ale Participantului și sistemele informatice ale BRM, incluzând, dar fără a se limita la (i) introducerea Ordinelor în alt sistem decât Sistemul de tranzacționare, (ii) erori cauzate de întreruperea alimentarii cu energie electrica, erori de conexiune la Internet, erori date de sistemul de operare, dificultați tehnice care pot afecta funcționarea conexiunilor la Internet și/sau a echipamentelor de calcul și/sau a aplicațiilor furnizorului de Internet și/sau funcționarea defectuoasă a e-mail-ului, probleme tehnice și/sau de trafic intens pe Internet; (iii) erori cauzate de folosirea incorecta a computerului personal sau alte echipamente de către participant (întreruperea sursei electrice a computerului, erori date de sistemul de operare instalat pe computer, erori date de virusarea sistemului de operare al computerului, etc.).

# ANEXA 1 la Procedură

# PRODUSE STANDARD TRANZACȚIONABILE

|  |  |
| --- | --- |
| **CODIFICARE**  | **DESCRIERE PRODUS** |
| BRM\_POWER\_BASE\_PHFM\_mm-aaaa | Contract forward pentru energie electrică livrată în bandă(00:00 – 24:00 CET de luni până duminică), pe perioadă de o lună calendaristică. Denumirea instrumentului cuprinde date privind denumirea lunii din an (mm) și a anului în care are loc livrarea (aaaa) |
| BRM\_POWER\_PEAK1\_PHFM\_mm-aaaa | Contract forward pentru energie electrică livrată în orele de vârf de sarcină (06:00 – 22:00 CET de luni până vineri) pe perioadă de o lună calendaristică. Denumirea instrumentului cuprinde date privind denumirea lunii din an (mm) și a anului în care are loc livrarea (aaaa). |
| BRM\_POWER\_PEAK2\_PHFM\_mm-aaaa | Contract forward pentru energie electrică livrată în orele de vârf de sarcină (06:00 – 22:00 CET de luni până duminică) pe perioadă de o lună calendaristică. Denumirea instrumentului cuprinde date privind denumirea lunii din an (mm) și a anului în care are loc livrarea (aaaa) |
| BRM\_POWER\_OFFPEAK\_PHFM\_mm-aaaa | Contract forward pentru energie electrică livrată în orele de gol de sarcină ((00:00 – 06:00, 22:00 – 24:00 CET de luni până vineri și 00:00 – 24:00 CET sâmbătă și duminică) pe perioadă de o lună. Denumirea instrumentului cuprinde date privind denumirea lunii din an (mm) și a anului în care are loc livrarea (aaaa) |
| BRM\_POWER\_BASE\_PHFQ\_Qn-aaaa | Contract forward pentru energie electrică livrată în bandă(00:00 – 24:00 CET de luni până duminică), pe perioada unui trimestru calendaristic. Denumirea instrumentului cuprinde date privind numărul trimestrului din an (n) și și a anului în care are loc livrarea (aaaa).      |
| BRM\_POWER\_PEAK1\_PHFQ\_Qn-aaaa | Contract forward pentru energie electrică livrată în orele de vârf de sarcină (06:00 – 22:00 CET de luni până vineri) pe perioadă de un trimestru calendaristic. Denumirea instrumentului cuprinde date privind numărul trimestrului din an (n) și și a anului în care are loc livrarea (aaaa).      |
| BRM\_POWER\_PEAK2\_PHFQ\_Qn-aaaa | Contract forward pentru energie electrică livrată în orele de vârf de sarcină (06:00 – 22:00 CET de luni până duminică) pe perioadă de un trimestru calendaristic. Denumirea instrumentului cuprinde date privind numărul trimestrului din an (n) și și a anului în care are loc livrarea (aaaa).      |
| BRM\_POWER\_OFFPEAK\_PHFQ\_Qn-aaaa | Contract forward pentru energie electrică livrată în orele de gol de sarcină (00:00 – 06:00, 22:00 – 24:00 CET de luni până vineri și 00:00 – 24:00 CET sâmbătă și duminică) pe perioada de un trimestru calendaristic. Denumirea instrumentului cuprinde date privind numărul trimestrului din an (n) și și a anului în care are loc livrarea (aaaa).      |
| BRM\_POWER\_BASE\_PHFS\_Sn-aaaa | Contract forward pentru energie electrică livrată în bandă(00:00 – 24:00 CET de luni până duminică), pe perioada unui semestru calendaristic. Denumirea instrumentului cuprinde date privind numărul semestrului din an (n) și și a anului în care are loc livrarea (aaaa).      |
| BRM\_POWER\_PEAK1\_PHFS\_Sn-aaaa | Contract forward pentru energie electrică livrată în orele de vârf de sarcină (06:00 – 22:00 CET de luni până vineri) pe perioadă de un semestru calendaristic. Denumirea instrumentului cuprinde date privind numărul semestrului din an (n) și și a anului în care are loc livrarea (aaaa).      |
| BRM\_POWER\_PEAK2\_PHFS\_Sn-aaaa | Contract forward pentru energie electrică livrată în orele de vârf de sarcină (06:00 – 22:00 CET de luni până duminică) pe perioadă de un semestru calendaristic. Denumirea instrumentului cuprinde date privind numărul semestrului din an (n) și și a anului în care are loc livrarea (aaaa).      |
| BRM\_POWER\_OFFPEAK\_PHFS\_Sn-aaaa | Contract forward pentru energie electrică livrată în orele de gol de sarcină (00:00 – 06:00, 22:00 – 24:00 CET de luni până vineri și 00:00 – 24:00 CET sâmbătă și duminică) pe perioada de un semestru calendaristic. Denumirea instrumentului cuprinde date privind numărul semestrului din an (n) și și a anului în care are loc livrarea (aaaa).      |
| BRM\_POWER\_BASE\_PHFY-aaaa | Contract forward pentru energie electrică livrată în bandă (00:00 – 24:00 CET de luni până duminică), pe perioadă de un an. Denumirea instrumentului cuprinde anul livrării.   |
| BRM\_POWER\_ PEAK1\_PHFY-aaaa | Contract forward pentru energie electrică livrată în orele de vârf de sarcină (06:00 – 22:00 CET de luni până vineri) pe perioadă de un an. Denumirea instrumentului cuprinde anul livrării. |
| BRM\_POWER\_ PEAK2\_PHFY-aaaa | Contract forward pentru energie electrică livrată în orele de vârf de sarcină (06:00 – 22:00 CET de luni până duminică) pe perioadă de un an. Denumirea instrumentului cuprinde anul livrării. |
| BRM\_POWER\_ OFFPEAK\_PHFY-aaaa | Contract forward pentru energie electrică livrată în orele de gol de sarcină (00:00 – 06:00, 22:00 – 24:00 CET de luni până vineri și 00:00 – 24:00 CET sâmbătă și duminică) pe perioadă de un an. Denumirea instrumentului cuprinde anul livrării. |

* + **Nota**: produsele tranzactionate prin **mecanismul de tranzacţionare simplu competitiv** in platforma de tranzactionare vor fi codificate suplimentar de BRM distinct de cele de mai sus.
	+ **Fiecare ordin inițiator va primi un număr unic de înregistrare care se adaugă la finalul codificării produselor din Anexa 1 la Procedură**.

**Anexa 2 Contract standard BRM**

# CONTRACT - CADRU

**DE VÂNZARE - CUMPARARE ENERGIE ELECTRICĂ**

nr .............../.........................

# Părțile contractante Art. 1

...................................., , cu sediul social în .................., str. .................. nr. ....., cod poștal ,

jud. ........., înregistrată la Registrul Comerțului sub nr. J........./........./ , cod unic de înregistrare

RO ...................., având cont deschis la banca……, numar IBAN……………………………….

reprezentată legal de ............................................................., deținător al Licenței nr. din emisa de ANRE, denumită în continuare

„VANZATOR”.

# și

...................................., , cu sediul social în .................., str. .................. nr. ....., cod poștal ,

jud. ........., înregistrată la Registrul Comerțului sub nr. J........./........./ , cod unic de înregistrare

RO ...................., având cont deschis la banca……, numar IBAN……………………………….

reprezentată legal de ............................................................., deținător al Licenței nr. din emisa de ANRE, denumită în continuare „CUMPARATOR”

Partile, denumite în continuare, în mod individual „Partea” și în mod colectiv, „Părțile”, au convenit încheierea prezentului contract de vanzare – cumparare energie electrică („Contractul”), cu respectarea următorilor termeni și condiții:

# Obiectul contractului Art. 2

* 1. Obiectul Contractului este reprezentat de tranzacționarea între Vanzator și Cumpărător a unor cantități determinate de energie electrică, în condiții standardizate, conform produselor disponibile pe PMC (“**Piața**”) exprimate în unități de energie („Cantitatea Contractată”), in conformitate cu **Anexa nr. 1**, „Anexa de tranzacționare”.
	2. Cantitățile, prețurile și perioadele de livrare vor fi cele tranzactionate de către părți in cadrul sesiunilor de negociere pe Piață; acestea vor face obiectul unor anexe de tranzacționare aferente fiecărei tranzacții individuale, identice în formă și completate integral, conform cu modelul prezentat in Anexa 1 a prezentului contract - cadru;
	3. Transferul dreptului de proprietate se realizează pe baza raportului de tranzacţionare pus la dispoziția Părților de către BRM.

# Obligația de preluare/Obligația de livrare Art. 3

* 1. Cantitățile de energie electrică tranzacționate sunt ferme, Vânzătorul asumându-și obligația de a le livra și factura Cumpărătorului, iar Cumpărătorul de a le prelua și plăti la prețul rezultat în urma sesiunii de tranzacţionare, conform Raportului de tranzacționare, emis și transmis Părților de către BRM. Părțile vor realiza notificările fizice privind cantitățile predate și preluate, în conformitate cu prevederile Anexei. nr. 1.
	2. Nepredarea, respectiv nepreluarea cantităților energie electrică tranzacționate, parţial sau în totalitate, conferă părții prejudiciate dreptul să factureze părții în culpă contravaloarea cantităţii nelivrate respectiv nepreluate, cu titlu de penalitate si dreptul de a declara rezilierea prezentului Contract în mod unilateral, în cazul în care nelivrarea, respectiv nepreluarea cantităților energie electrică tranzacționate este realizată de cealaltă parte în mod repetat.
	3. Contravaloarea dezechilibrelor generate de către o Parte celeilalte Părțise calculează conform prevederilor legale in vigoare.

# Durata Contractului Art. 4

* 1. Prezentul Contract se încheie pe perioada aferentă produsului tranzacționat pe Piață.
	2. **Perioada de valabilitate** a contractului este perioada determinată în timp între momentul încheierii tranzacției și momentul stingerii tuturor obligațiilor legate de plăți, livrări/preluări energie electrică și operațiunile cu garanțiile aferente.
	3. După expirarea Perioadei de Valabilitate, Părțile nu vor mai fi ținute de termenii și condițiile prezentului Contract, decât în măsura necesară pentru punerea în executare a drepturilor și obligațiilor Părților, așa cum iau naștere din prezentul Contract înainte de sfârșitul Perioadei de Valabilitate.

#  Prețul Contractului.Garantarea plății prețului. Condiții și modalități de plată

**Art. 5**

1. Prețul energiei electrice care face obiectul tranzacțiilor între părți („Prețul Contractual”) este prețul stabilit în urma tranzacționării pe Piață, in conformitate cu Anexa 1 „Anexa de tranzacționare”;
2. Prețul prevăzut la alin (1) nu include TVA și accize, acestea adăugându-se după caz conform legii, dar include componenta Tg a tarifului de transport, corespunzătoare introducerii de energie electrică în reţea..
3. Obligațiile de declarare şi plată a accizei către bugetul consolidat al statului pentru energia electrică achiziționată în baza prezentului Contract se stabilesc în conformitate cu prevederile legislației fiscale.

Garantarea plății contravalorii energiei electrice contractate/livrate pentru fiecare lună contractuală de livrare și a riscului de nepreluare a energiei electrice contractate de către Cumpărător se va realiza într-una dintre următoarele modalități:

* + Pentru produsele cu o perioadă de livrare de o lună, prin:
		- **plata în avans** a contravalorii cantității totale tranzacționate, cu cel puțin 2 Zile Lucrătoare înainte de prima zi de livrare sau
		- prin constiuirea unei **scrisori de garanție bancară** de către Cumpărător, în beneficiul Vânzătorului; scrisoarea de garanție bancară va fi transmisă Vanzatorului, în original, in termen de cel mult 5 Zile Lucratoare de la data semnării Contractului de ambele părți, dar nu mai putin de 2 Zile Lucrătoare înainte de prima zi de livrare și va acoperi întreaga sumă reprezentând Valoarea Contractului, putând fi executată de către Vânzător pentru neîncasarea pretului și a penalităților aplicate în conformitate cu prevederile prezentului Contract.Termenul de valabilitate al scrisorii de garanție bancară este de 35 de zile de la ultima zi a lunii de livrare.

Modalitatea de garantare este decisă de către Cumpărător, urmând a fi notificată Vânzătorului la momentul semnării prezentului Contract.

* + - * Pentru produsele cu o perioadă de livrare de o un trimestru, prin:
				+ prezentarea unei **garantii de buna executie (SGB)** , in termen de cel mult 5 Zile Lucratoare de la data semnării Contractului de ambele părți, dar nu mai putin de 2 Zile Lucratoare inainte de inceperea livrarilor, suma acesteia reprezentând Valoarea Contractului aferenta unei perioade de livrare de 30 de zile, urmata de **plata in avans** a contravalorii reprezentand o perioada de livrare de o luna din Valoarea Contractului, cu cel putin 2 Zile Lucratoare inainte de prima zi de livrare

Dupa confirmarea platii aferente lunii a 2-a de livrare, valoarea cumulata a garantiilor (prin avans de plata si SGB), se va reduce la echivalentul ultimei luni de livrare

* + - * + sau prezentarea unei **garantii de bună execuție (SGB)**, în termen de cel mult 5 Zile Lucratoare de la data semnării Contractului de ambele părți, dar nu mai putin de 2 Zile Lucratoare inainte de inceperea livrarilor, suma acesteia reprezentând Valoarea Contractului aferentă unei perioade de livrare de 30 de zile, urmand ca inainte cu cel putin 2 zile de inceperea perioadei de livrare sa se **completeze scrisoarea de garantie bancara** cu suma reprezentând Valoarea Contractului aferenta unei perioade de livrare de 60 de zile. Scrisoarea de garantie bancara poate fi executată de către Vânzător pentru neplata prețului și a penalităților aplicate în conformitate cu prevederile prezentului Contract.

După confirmarea plății lunilor 1 si 2 de livrare, valoarea scrisorii de garantie bancară se va reduce corespunzător, menținând acoperire numai pentru perioada rămasă neachitată.

Termenul de valabilitate al scrisorii de garanție bancară este de 35 de zile de la ultima zi a lunii de livrare in cazul ambelor modalitati de garantare.

* + - * Pentru produsele cu o perioadă de livrare mai mare de un trimestru, plata va fi garantată prin:
				+ prezentarea unei **garantii de buna executie (SGB)** , in termen de cel mult 5 Zile Lucratoare de la data semnării Contractului de ambele părți, dar nu mai putin de 2 Zile Lucratoare inainte de inceperea livrarilor, suma acesteia reprezentând Valoarea Contractului aferentă unei perioade de livrare de 30 de zile, urmând ca înainte cu cel putin 2 Zile Lucrătoare de începerea perioadei de livrare să completeze **scrisoarea de garantie bancară** cu suma reprezentând Valoarea Contractului aferenta unei perioade de livrare de 30 de zile si sa faca **plata in avans** a sumei reprezentând Valoarea Contractului aferent unei perioade de livrare de 30 de zile dupa incheierea fiecărei luni de livrare sau;
				+ prin prezentarea unei **garantii de bună executie (SGB)**, în termen de cel mult 5 Zile Lucrătoare de la data semnării Contractului de ambele părți, dar nu mai putin de 2 Zile Lucrătoare înainte de începerea livrărilor, suma acesteia reprezentând Valoarea Contractului aferentă unei perioade de livrare de 30 de zile, urmând ca înainte cu cel puțin 2 zile de începerea perioadei de livrare să se **completeze scrisoarea de garantie bancară** cu suma reprezentând Valoarea Contractului aferenta unei perioade de livrare de 60 de zile. Scrisoarea de garantie bancara poate fi executată de către Vânzător pentru neplata prețului și a penalităților aplicate în conformitate cu prevederile prezentului Contract.

În ultimele 3 luni de livrare după confirmarea plăților aferente antepenultimei și penultimei luni, valoarea cumulată a garanțiilor bancare se va reduce corespunzător astfel încât aceasta să acopere numai lunile rămase de livrat până la finalul contractului.

Termenul de valabilitate al scrisorii de garanție bancară este de 35 de zile de la ultima zi a lunii de livrare in cazul ambelor modalitati de garantare.

1. Garantarea livrării energiei electrice de către Vânzător se va realiza într-una dintre următoarele modalități:
2. Pentru produsele cu o perioadă de livrare de o lună, prin constiuirea unei **garanții de bună execuție** sub formă de scrisoare de garantie bancară de către Vânzător, în beneficiul Cumpărătorului, care va fi transmisă Cumpărătorului, în original, cu cel mult 5 Zile Lucrătoare de la data semnării Contractului de ambele părți, dar nu mai putin de 2 Zile Lucratoare inainte de inceperea livrarilor și care va acoperi întreaga sumă reprezentând Valoarea Contractului, putând fi executată de către Cumpărător pentru nelivrare și neplată a penalităților aplicate în conformitate cu prevederile prezentului Contract. Termenul de valabilitate al scrisorii de garanție bancară este de 10 zile după ultima zi de livrare.
3. Pentru produsele cu o perioadă de livrare de o un trimestru, prin constituirea unei **garanțiii de bună execuție** sub forma de scrisoare de garanție către Vânzător, în beneficiul Cumpărătorului, scrisoare de garanție bancară care va fi transmisă Cumpărătorului, în original, cu cel mult 5 Zile Lucrătoare de la data semnării Contractului de ambele părți, dar nu mai putin de 2 Zile Lucratoare inainte de inceperea livrarilor, și care va acoperi suma reprezentând Valoarea Contractului aferentă unei perioade de 30 de zile de livrare, putând fi executată de către Cumpărător pentru nelivrare și neplată a penalităților aplicate în conformitate cu prevederile prezentului Contract.
	1. În termen de maxim 5 Zile Lucratoare de la începutul ultimei luni de livrare, valoarea scrisorii de garanție bancară se va reduce la 30 de zile din Valoarea Contractuala.

Termenul de valabilitate al scrisorii de garanție bancară este de 10 zile după ultima zi de livrare.

1. Pentru produsele produsele cu o perioadă de livrare mai mare de un trimestru, prin contituirea unei **garanțiii de bună execuție** sub formă de scrisoare de garantie bancară de către Vânzător, în beneficiul Cumpărătorului, scrisoare de garanție bancară care va fi transmisă Cumpărătorului, în original, cu cel mult 5 Zile Lucrătoare de la data semnării Contractului de ambele părți, dar nu mai putin de 2 Zile Lucratoare inainte de inceperea livrarilor, și care va acoperi suma reprezentând Valoarea Contractului aferentă unei perioade de 60 de zile de livrare, putând fi executată de către Cumpărător pentru nelivrare și neplată a penalităților aplicate în conformitate cu prevederile prezentului Contract.
	1. În termen de maxim 5 Zile Lucratoare de la începutul penultimei luni de livrare, valoarea scrisorii de garantie bancara se va reduce la 60 de zile din Valoarea Contractuala;
	2. În termen de maxim 5 Zile Lucratoare de la începutul ultimei luni de livrare, valoarea scrisorii de garantie bancară se va reduce la 30 de zile din Valoarea Contractuală.

Termenul de valabilitate al scrisorii de garanție bancară este de 10 zile după ultima zi de livrare.

1. Încălcarea obligației de a efectua plata în avans sau de a transmite în termen scrisoarea de garanție bancară,dă dreptul celeilalte Părți de a rezilia prezentul Contract în mod unilateral din culpa celeilalte Părți și de a factura acesteia din urmă cu titlu de penalitate contravaloarea cantității nelivrate, respectiv nepreluate.
2. Partea care constituie garanția bancară va avea obligația să reîntregească garanția acoperită de scrisoarea de garanție bancară după fiecare executare a acesteia de către cealaltă Parte, respectiv să reînnoiască scrisoarea de garanție bancară, dacă este necesar, pentru a acoperi în orice moment valoarea garantată. Toate comisioanele legate de scrisoarea de garanție bancară și de executarea acesteia vor fi suportate de către Partea care constituie garanția bancară.
3. Partea în favoarea căreia se constituie scrisoarea de garanție bancară va avea obligația să o restituie celeilalte Părți, la solicitarea scrisă a acesteia, în termen de 2 zile lucrătoare de la data îndeplinirii integrale a obligațiilor pe care aceasta le garantează. In cazul folosirii platii in avans ca modalitate de garantare, Partea în favoarea căreia se face plata va avea obligația să returneze celeilalte Părți avansul sau în funcție de acordul ambelor părți, să se facă compensarea cu ultima lună de plată.
4. **Garantia de bună execuție** poate fi executată de oricare Parte în situația în care cealaltă Parte nu își respectă oricare dintre obligațiile contractuale, respectiv nepreluare/nelivrare și neplată.

# Art. 6

1. Vânzătorul va emite factura Cumpărătorului, după cum urmează:
	* Cu cel puțin 2 zile înainte de începerea livrărilor, în situația în care factura are regim de avans de plată;
	* În termen de maximum 20 de zile de la finalizarea fiecărei luni de livrare, pentru celelalte facturi emise în baza Contractului, cu Data Scadentă de plată până pe data de 25 aferentă lunii următoare lunii de livrare.
2. Facturile întocmite de Vânzător corespunzător prevederilor prezentului Contract se vor transmite Cumpărătorului prin fax si/sau e-mail, la data emiterii. Orice întârziere în emiterea sau transmiterea facturilor conduce la prelungirea aferentă a termenelor de plată.
3. Plata energiei electrice se va efectua de către Cumpărător prin virament bancar, în baza facturilor emise de către Vânzător. Plata prin virament bancar sau prin orice alte instrumente de plată se consideră efectuată la data la care contul bancar al Vânzătorului este creditat cu suma reprezentând valoarea facturată. Plata se va face în contul Vânzătorului înscris în factură.
4. Cumpărătorul va menționa în mod explicit în ordinul de plata factura care se achită și va transmite, la solicitarea Vânzătorului o copie a acestuia, la adresele de corespondenţă prevăzute la art. 13.
5. Neachitarea la termenul scadent de plată a facturilor emise conform prezentului articol, dă dreptul Vânzătorului la:
6. nelivrarea energiei electrice conform Contractului, fără a da naștere vreunei obligații/răspunderi contractuale din partea Vânzătorului, în cazul neachitării facturilor de avans;
7. perceperea unei cote a dobânzilor de întârziere egală cu nivelul majorărilor pentru neplata la termen a obligațiilor față de bugetul de stat consolidat, calculată pentru fiecare zi de întârziere, începând cu ziua imediat următoare Datei Scadente, până la achitarea integrală a debitului, inclusiv ziua plății;
8. limitarea/întreruperea furnizării de energie electrică cu notificarea prealabilă a Cumpărătorului in termen de 24 (douăzecişipatru) ore de la transmiterea în acest sens a unei notificări către Cumpărător;
9. rezilierea prezentului Contract în mod unilateral din culpa Cumpărătorului, în cazul în care întârzierea plății depășește 10 zile.
10. În cazul în care o sumă facturată de către Vânzător este contestată integral sau în parte de Cumpărător, acesta va înainta o notă explicativă Vânzătorului cuprinzând obiecțiile sale, în termen de 5 (cinci) zile lucratoare de la data primirii facturii prin fax sau poșta electronică, și va plăti suma rămasă necontestată până la termenul limită de plată, conform art. 7 alin. (1). Obiecțiile Cumpărătorului privind valorile facturate prezentate în nota explicativă se vor concilia între Părți în termen de 5 (cinci) zile lucratoarede la data primirii pretențiilor formulate de către Cumpărător. Pentru sumele contestate, dar stabilite ulterior pe cale amiabilă sau hotărâre judecătorească a fi datorate de Cumpărător, acesta va plăti, pe lângă suma datorată, o penalitate calculată conform prevederilor art. 3 alin. (2). În cazul în care, în urma contestației, s-a stabilit reducerea valorilor facturate, Cumpărătorului i se restituie eventualele sume și penalități aferente calculate potrivit art. 3 alin. (2), deja plătite, corespunzătoare reducerii respective. Procedura prevăzută de prezentul art. 7 alin. 6 nu va împiedica executarea garanției constituite de Cumpărător conform art.6alin. (4).

# Taxe şi impozite Art. 7

* 1. În conformitate cu prevederile legale, Vânzătorul consimte să fie responsabil și să plătească sau să determine plata tuturor taxelor si/sau impozitelor, impuse de orice autoritate guvernamentală și asociate energiei electrice livrate în baza prezentului Contract, înainte de predarea lor către Cumpărător.
	2. În conformitate cu prevederile legale, Cumpărătorul consimte să fie responsabil și să plătească sau să determine plata tuturor taxelor si/sau impozitelor, impuse de către orice autoritate guvernamentală și asociate energiei electrice livrate în baza prezentului Contract, după primirea acestora de la Vânzător.

# Drepturi și Obligații Art. 8

* 1. Vânzătorul are următoarele drepturi principale:
		1. să factureze Cumpărătorului cantitatea de energie electrică livrată și penalitățile ori dobânzile penalizatoare - atunci când este cazul – în conformitate cu prevederile contractuale și să încaseze contravaloarea acestora;
		2. să sisteze livrările de energie electrică Cumpărătorului, cu respectarea prevederilor de la art. 6 alin. (5) litera b);
		3. să execute scrisoarea de garanție bancară constituită de către Cumpărător conform art.5 alin. (4), în cazul unei întârzieri la plată a Cumpărătorului.
	2. Vânzătorul are următoarele obligații principale:
		1. să livreze Cumpărătorului cantitățile de energie electrică stabilite potrivit prezentului Contract, în baza Anexei de tranzacționare care face parte integrantă din Contract;
		2. să dețină și să mențină în vigoare, pe toata durata Contractului, licențele și autorizațiile necesare livrării/preluării energiei electrice și să respecte prevederile acestora;
		3. să asigure livrarea către Cumpărător a cantității de energie electrică contractate în termenii prezentului contract;
		4. să returneze Cumpărătorului garanția de bună execuție în termen de 1 (una) zi lucratoare din momentul achitării tuturor datoriilor financiare, în cazul în care contractul a încetat;
		5. să reia livrarea energiei electrice către Cumpărător în termen de maximum 24 (douăzecisipatru) ore de la data încetării motivului întreruperii, cu excepția situațiilor de forță majoră și a stării de necesitate;
		6. să constituie o garanție de bună-execuție prin intermediul unei scrisori de garanție bancară valabilă de la data emiterii, având ca valoare garantată având ca valoare garantată valoarea prevazuta la art. 5 alin. (5).

# Art. 9

1. Cumpărătorul are următoarele drepturi principale:
	1. să solicite și să preia cantitățile de energie electrică, în conformitate cu prevederile prezentului Contract si a tuturor Anexelor de tranzacționare care fac parte integrala din Contract;
	2. să pretindă daune Vânzătorului în cazul limitărilor si/sau întreruperilor în livrarea energiei electrice, în alte situații decât cele permise în prezentul Contract sau de legea aplicabilă, cauzate din culpa acestuia, culpă rezultată în baza unei expertize tehnice. Pentru evitarea oricărui dubiu, culpa trebuie dovedită.
	3. să execute scrisoarea de garanție bancară constituită de către Vânzător conform art. 5 alin. (5), în cazul nelivrării energiei electrice de către Vânzător.
2. Cumpărătorul are următoarele obligații principale:
	1. să preia şi sau sa plătească cantitățile de energie electrică puse la dispoziție de către Vânzător în condițiile prezentului Contract;
	2. să achite integral și la termen contravaloarea energiei electrice cumpărate în condițiile prezentului Contract;
	3. să dețină și să mențină în vigoare, pe toata durata Contractului, licențele și autorizațiile necesare livrării/preluării energiei electrice și să respecte prevederile acestora;
	4. Să constituie o garanție de bună-execuție prin intermediul unei scrisori de garanție bancară valabilă de la data emiterii, având ca valoare garantată valoarea prevazuta la art. 5 alin. (4).

# Art. 10 Clauza de confidențialitate

* 1. Părțile se obligă să trateze toate informațiile, datele și documentațiile de care au luat cunoștință în timpul și/sau cu ocazia derulării prezentului Contract, ca informații confidențiale și își asumă responsabilitatea pentru păstrarea caracterului confidențial al acestora.
	2. Sunt exceptate de la prevederile Art. 11alin. (1) următoarele date, documente şi informații:
		1. cele pentru a căror dezvăluire s-a primit acordul prealabil si scris al celeilalte părți contractante;
		2. cele care la data dezvăluirii lor sunt de circulație publica;
		3. cele solicitate de organele abilitate ale statului, in baza unei obligații legale.
	3. În cazul în care una dintre Părți încalcă obligația de confidențialitate cu privire la prezentul Contract, prin dezvăluirea către terți neautorizați a unor informații fără caracter public, va fi obligată la plata de daune către Partea prejudiciată.
	4. Prevederile alin. (1) rămân valabile timp de 5 ani după încetarea prezentului Contract.

# Art. 11 Răspunderea contractuală

Fiecare Parte va fi răspunzătoare doar pentru executarea și îndeplinirea obligațiilor sale contractuale, in conformitate cu dreptul comun.

# Art. 12 Încetarea Contractului

* 1. Prezentul Contract încetează la:
		1. încheierea Perioadei de Valabilitate a Contractului;
		2. în situația în care una dintre Părți încetează să mai dețină autorizațiile/licențele necesare executării obligațiilor din prezentul Contract;
		3. în cazul în care evenimente de forță majoră împiedică Părțile să își îndeplinească obligațiile contractuale conform Contractului;
		4. prin rezilierea de către oricare Parte, în condițiile prevăzute de prezentul Contract;
		5. prin încetare de drept în caz de faliment sau dizolvare, după caz, a partenerului contractual.
	2. Încetarea prezentului Contract nu are nici un efect asupra obligațiilor contractuale asumate de către Părți și neexecutate încă.

# Art. 13 Notificări

* 1. Părțile convin ca pe parcursul derulării prezentului Contract, toate notificările sau comunicările între ele să se facă în scris și să fie transmise prin fax si/sau e-mail, trimitere poștală recomandată cu confirmare de primire, ori prin curier la adresele indicate mai jos:

Pentru Vânzător:

Sediul: , , nr. , județul/sectorul

Tel: +4

Fax: +4

E-mail solicitări generale: Responsabil REMIT: Responsabil Facturare: Responsabil Contractare:

Responsabil PRE: \_\_\_\_\_\_\_\_\_\_\_\_\_\_\_\_

Pentru Cumpărător:

Sediul: , , nr. , județul/sectorul

Tel: +4

Fax: +4

E-mail solicitări generale: Responsabil REMIT: Responsabil Facturare: Responsabil Contractare:

Responsabil PRE: \_\_\_\_\_\_\_\_\_\_\_\_\_\_\_\_

* 1. În cazul în care notificarea se face prin intermediul poștei, ea va fi transmisă prin scrisoare recomandată, cu confirmare de primire și se consideră primită de destinatar la data menționată de oficiul poștal primitor pe această confirmare.
	2. Notificările verbale nu se iau în considerare de nici una dintre Părți dacă nu sunt confirmate prin intermediul uneia dintre modalitățile prevăzute la alineatele precedente.
	3. Schimbarea adresei de corespondență a oricăreia dintre Părți va fi notificată potrivit prevederilor alin. (1) de mai sus cu cel puțin 5 (cinci) zile calendaristice înainte de a deveni efectivă, în caz contrar notificările urmând a fi considerate valabil comunicate chiar și în situația mențiunii „destinatar mutat de la adresa” sau similar sau în cazul neridicării de către destinatar a documentului.

# Art. 14 Modificarea de circumstanțe

* 1. Prin “modificare de circumstanțe” se înțelege: intrarea în vigoare, modificarea textului sau a interpretării privind orice cerință legală, norma, metodologie sau recomandare a unei autorități care nu erau în vigoare la data semnării acestui Contract.
	2. Modificarea circumstanțelor poate include, fără a se limita la: introducerea unor noi impozite sau taxe, o schimbare a modalităților de impunere sau taxare, o majorare/diminuare a oricărora dintre impozitele şi taxele existente ori o schimbare a metodologiei avute in vedere la data încheierii prezentului Contract, privind fundamentarea sau recomandarea si/sau aplicarea elementelor utilizate la stabilirea Prețului Contractual; se considera modificare de circumstanțe in sensul prezentului Contract si orice modificarea şi completare a codurilor tehnice și comerciale aplicabile pieței de energie electrică.
	3. În cazul unei modificări de circumstanțe care afectează prevederile din prezentul Contract, Părțile se obligă să semneze un act adițional care să reflecte respectiva modificare.

# Art. 15 Forța Majoră

* 1. Cazul de forță majoră este acel eveniment viitor, imprevizibil și insurmontabil, care exonerează de răspundere Partea care îl invocă, în cazul neexecutării parțiale sau totale a obligațiilor asumate prin Contract, dacă acesta este invocat în condițiile legii.
	2. Partea care invocă un caz de forță majoră este obligată să îl notifice celeilalte Părți în termen de 48 (patruzeci si opt) ore de la apariția evenimentului, urmată de remiterea documentelor justificative în termen de 5 (cinci) zile calendaristice de la aceeași dată; de asemenea, Partea în cauză este obligată să ia măsurile posibile în vederea limitării consecințelor produse de un asemenea caz.
	3. Cazurile de Forță Majoră vor fi certificate de Camera de Comerț și Industrie a României.
	4. În cazul în care forța majoră nu încetează în termen de 30 (zece) zile calendaristice, Părțile au dreptul să solicite încetarea de plin drept a Contractului, fără ca vreuna dintre ele să pretindă daune-interese.
	5. Apariția unui caz de Forță Majoră nu exonerează Părțile de obligațiile scadente până la data apariției cazului de Forță Majoră;

# Art. 16 Legislația aplicabilă

* 1. Prezentul Contract, precum și drepturile și obligațiile Părților care rezultă din derularea acestuia se supun legislației române în vigoare.
	2. Părțile convin ca toate neînțelegerile rezultate din interpretarea, executarea sau încetarea acestui Contract să fie rezolvate pe cale amiabilă.
	3. În caz contrar, orice litigiu decurgând din sau în legătura cu acest Contract, inclusiv referitor la încheierea, executarea ori desființarea lui, se va soluționa de către instanțele competente.

# Art. 17 Cesiune

Nici una dintre Părți nu va putea ceda unui terț, în orice mod, în tot sau în parte, drepturile și/sau obligațiile sale decurgând din prezentul Contract.

# Clauze finale Art. 18

În cazul schimbării formei juridice/reorganizării judiciare, Părțile se obligă să comunice, în termen de maxim 5 (cinci) zile calendaristice de la această dată, modul de preluare a obligațiilor contractuale reciproce.

# Art. 19

Părțile se obligă, una față de cealaltă, să dețină pe toată durata Contractului aprobările necesare pentru îndeplinirea obligațiilor stipulate în acesta.

# Art. 20

Dispozițiile prezentului Contract se completează cu prevederile Codului Civil, precum și cu celelalte reglementări legale în vigoare.ln cazul in care una dintre prevederile Contractului este lipsita de valabilitate sau inaplicabila sub orice aspect in conformitate cu legile si reglementarile aplicabile, valabilitatea, legalitatea si aplicabilitatea celorlalte prevederi ale Contractului nu va fi afectata in niciun fel de aceasta, iar Contractul va continua sa isi produca efectele. Prevederile lipsite de valabilitate sau inaplicabile vor fi considerate ca fiind substituite cu o prevedere adecvata si echitabila care, in masura permisa de lege, este cat mai aproape posibil de intentia si scopul prevederii lipsite de valabilitate sau inaplicabile, in masura in care Partile nu convin la inlocuirea lor prin act aditional.

# Art. 21

Faptul că una dintre Părţi nu se prevalează, la un moment dat, de vreuna dintre prevederile prezentului Contract, nu poate fi interpretat ca fiind o renunţare la dreptul de a se prevala de aceasta ulterior, nu echivalează cu modificarea prezentului Contract şi nici nu dau naştere vreunui drept oarecare în favoarea celeilalte Părţi sau a unui terţ.

# Art. 22

Părţile declară că dispun de toată experienţa şi cunoştinţele necesare încheierii prezentului Contract, ca prezentul Contract este încheiat în deplină cunoştinţă de cauză cu privire la efectele acestuia, cunoscând şi înţelegând pe deplin toate aspectele legale, tehnice şi comerciale legate de încheierea, executarea şi încetarea prezentului Contract.

# Art. 23

Oricare dintre Părţi va avea dreptul de a solicita plata sumelor datorate în temeiul prezentului Contract în termen de 3 ani de la data scadenţei acestora.

# Art. 24

Prezentul Contract a fost întocmit astăzi, . . , în 2 (două) exemplare originale, câte unul pentru fiecare Parte și își produce efectele începând cu data de

# Anexe

**Art. 25**

Următoarele anexe fac parte integrantă din prezentul Contract:

Anexa 1. Anexa de Tranzacționare Anexa 2. Terminologie

Își asumă si angajează răspunderea societatii:

# VANZATOR CUMPARATOR

(Denumire societate) (Denumire societate)

Reprezentant legal Reprezentant legal

# Anexa 1

la contract

# Anexa de tranzacționare

Condițiile specifice și comerciale de contractare prezentate în cele ce urmează vor reflecta în detaliu elementele din Raportul de tranzactionare nr............../ Informațiile redate în prezenta

anexă vor prevala în fața altor prevederi contractuale care se referă la o tema identică.

# Vânzător:

**Cumpărător:**

# PERIOADA LIVRARE / CANTITATE DE ENERGIE ELECTRICĂ

|  |  |  |  |
| --- | --- | --- | --- |
| **Produs standard**  | **Cantitate totala tranzactionata** (MWh) | **Profil livrare (MWh/zi)** | **Preț**(LEI /MWh) |
|  |  |  |  |

* **Valoare totala a contractului** (fără TVA si/sau accize): **LEI**

Prezenta anexa a fost încheiată in urma tranzacționării pe PMC organizată de BRM.

Își asumă si angajează răspunderea societatii:

# VANZATOR CUMPARATOR

(Denumire societate) (Denumire societate)

Reprezentant legal Reprezentant legal

# Anexa 2

la contract

# Terminologie

**„Autoritate Competentă”** - Autoritatea Națională de Reglementare în Domeniul Energiei (ANRE); **“Cantitate Contractată”** – o cantitate de energie electrică vandute de către Vânzător, Cumpărătorului, în conformitate cu prevederile Contractului pe durata Perioadei de Livrare;

**“Data Scadentă”** – data şi/sau datele la care sumele de plată debitează contul Vânzătorului cu contravaloarea facturilor emise conform prevederilor Contractului. Dacă acea dată corespunde unei Zile Nelucrătoare, se consideră Ziua Lucrătoare imediat următoare;

**''Perioada de Livrare''** – înseamnă perioada definita de către părți pentru fiecare tranzacție individuală;

„**Prețul Contractual**” - reprezintă prețul energiei electrice/MWh, rezultat in urma tranzactiei, ce va fi plătit de Cumpărător Vânzătorului pentru energia electrică contractată în baza Contractului;

“**Valoarea Contractuală**”- reprezintă valoarea obținută prin înmulțirea Cantității Contractate cu Prețul Contractual, la care se adaugă TVA în conformitate cu prevederile legale;

**„Zi Lucrătoare”** - înseamnă orice zi, alta decât Sâmbăta sau Duminica sau orice sărbătoare legală, în care băncile sunt în general deschise pentru operațiuni în România;

**„Zi Nelucrătoare**”- înseamnă orice zi de Sâmbăta sau Duminica sau orice sărbătoare legală şi în care băncile sunt închise pentru efectuarea oricăror operațiuni în România;

Își asumă si angajează răspunderea societatii:

# VANZATOR CUMPARATOR

(Denumire societate) (Denumire societate)

Reprezentant legal Reprezentant legal